OpenLLM-France/wikimedia huggingface dataset:
# Arakil (ibaia)

    Ez nahasi Arakil ibarrekin edo Arkil ibaiarekin.
Arakil ibaia Sakanako harana zeharkatzen duen ibaia da. Altsasun Zirauntza eta Altzania ibaia batzean sortzen da, nahiz eta izena Bakaikutik aurrera eman ohi zaion.
Arga ibaiaren adarra da, eta Iberon bat egiten du harekin.

## Geografia
### Ezaugarriak

Ibaiak guztira 79 km-ko ibilbidea eta 813 km²-ko arroa ditu, horietatik 706 Nafarroan daudenak. Urteko emaria handia da: Asiainen 984 hm³, batez bestekoa 30,912 m³/s izanik. Askotan ur-goraldiak ditu (batez beste 14 urtero), nahiz eta ez diren luzeak (2,5 egun/ur-goraldi). klima ozeanikoaren prezipitazioen ondorioz normalean azaro eta abendu artean dira.

### Zeharkaturiko udalerriak

* Altsasu
* Urdiain
* Iturmendi
* Bakaiku
* Etxarri Aranatz
* Lizarragabengoa
* Arbizu
* Lakuntza
* Arruazu
* Uharte-Arakil
* Irañeta
* Ihabar
* Hiriberri
* Etxarren
* Urritzola
* Errotz
* Atondo
* Anotz
* Beasoain
* Egillor
* Asiain
* Izu
* Artazkotz
* Izkue
* Ibero

### Ibaiadarrak

* Zirauntza eta Altzania
* Zaldua
* Lizarrusti
* Leziza
* Larraun
* Udarbe

## Erreferentziak

* ↑ Euskaltzaindia: 166. araua: Euskal Herriko ibaiak.
* ↑ Nafarroako Unibertsitatea. Los ríos de la cuenca. .

## Kanpo estekak

* Datuak: Q9287370
* Multimedia: Arakil River / Q9287370
# Arakistain

Arakistain euskal deitura da, zenbait lagunek dutena:

## Euskal herritarrak

* Juan Benanzio Arakistain (1828 -1906), idazlea.
* Manuel Arakistain (? -?), harrijasotzailea.
* Juan Arakistain (1902 -?), palazko pilotaria.
* Jose Arakistain (1937), futbolari eta entrenatzaile ohia.
* Jose Maria Arakistain (1948), futbolari eta entrenatzaile ohia.
* Kandido Uranga Arakistain (1955), zinema, telebista eta antzerkiko euskal aktore eta bikoizketailea.
* Josune Arakistain (1996), trikitilaria.

## Espainiarrak

* Luis Araquistáin (1886 -1959), kazetari, idazle eta politikari sozialista.

## Kanpo estekak

* Datuak: Q61070500
# Arakaldoko geralekua

Arakaldo Euskal Herriko Bizkaiko tren geraleku bat da, Arakaldo udalerrian kokatuta dagoena.
Geralekua 1863ko martxoaren 2an ireki zen.

## Egoera

Geralekua honako burdinbide hauen ibilbidearen zati da:
* Castejon — Bilbo: 230,400 kilometro-puntua

## Sarbideak

* Eperretxe auzoa, 1

### Irisgarritasuna

Irisgarritasuna :
| Lekua | Sarbidea |
| Geltokia | Eperretxe auzoa, 1 |
| Nasak | 1. trenbidea |
| Nasak | 2. trenbidea |
| Trenak | 1. trenbidea |
| Trenak | 2. trenbidea |

## Historia

Geralekua 1863ko martxoaren 2an ireki zen, Nafarroa eta Bizkaia Errioxa eta Araba bidez lotu nahi zituen trenbidearen Miranda Ebro-Bilbo zatia ireki zuenean, Castejondik Bilborako Burdinbide Konpainia delakoak, Castejon-Bilbo burdinbidea.
Berehala, konpainia hondatu egin zen eta Norteko Konpainiak bere gain hartu zuen. Iberiar Penintsulako Iparraldeko burdinbideen konpainiaren esku geratu zen, bere titulartasuna mantendu zuen 1941ean nazionalizatu eta sortu berria zen RENFEn integratu zuten arte.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.

## Geralekua

Geralekuak bi izkineko nasa ditu, eta nasen arteko aldaketa trenbide gaineko pasonibela gurutzatuz egiten da.

## Zerbitzuak

| Zerbitzua | Hasiera | Ibilbidea | Amaiera ⁠ |
| C-3 | Bilbo Abando | Miribilla • la Peña • Ollargan • Bidebieta–Basauri • Abaroa–San Migel • Basauri • Arrigorriaga • Ugao-Miraballes • Bakiola • Arrankudiaga • Arbide • Arakaldo • Areta • Laudio • Santa Kurutz–Laudio • Luiaondo • Salbio • Amurrio–Iparralde • Amurrio • Iñarratxu | Urduña |

## Erreferentziak

* ↑ EuroFerroviarios. «Arakaldo (geralekua)» euroferroviarios.net (Noiz kontsultatua: 2020-05-05).
* ↑ «Zaragozatik Iruñera eta Altsasura» web.archive.org 2011-01-15 (Noiz kontsultatua: 2020-06-13).
* ↑ Herri Lanen Memoria 1884
* ↑ Iberiar Penintsulako Iparraldeko burdinbideak

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q5845694
iea  Bilboko Renfe Aldiriak :
| | Arrankudiaga | Arakaldo | Areta | |
| Bilbo–Abando | | | | Castejon |
# Arakiita

Arakiita fosfato motako minerala da eta hematolite taldearen kidea da.

## Ezaugarriak

Arakiita fosfato mineralaren formula kimikoa hau da: ${\ce {(Zn,Mn2+)(Mn2+,Mg)12(Fe^{3+},Al)2(As5+O4)2(As3+O3)(OH)23}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Arakiite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3621245
# Apomys lubangensis

Apomys lubangensis Apomys generoko animalia da. Karraskarien barruko Muridae familian sailkatuta dago.

## Ikus, gainera

* Apomys
* Muridae
# Apomys magnus

Apomys magnus Apomys generoko animalia da. Karraskarien barruko Muridae familian sailkatuta dago.

## Ikus, gainera

* Apomys
* Muridae
# Apomys minganensis

Apomys minganensis Apomys generoko animalia da. Karraskarien barruko Muridae familian sailkatuta dago.

## Ikus, gainera

* Apomys
* Muridae
# Apomys zambalensis

Apomys zambalensis Apomys generoko animalia da. Karraskarien barruko Muridae familian sailkatuta dago.

## Ikus, gainera

* Apomys
* Muridae
# Apomys sierrae

Apomys sierrae Apomys generoko animalia da. Karraskarien barruko Muridae familian sailkatuta dago.

## Ikus, gainera

* Apomys
* Muridae
# Aponeurosi

Aponeurosi bat lamina lautu formako tendoi barietate bat da. Bere ehun konektibozko zuntzak zuriak eta distiratsuak dira, eta histologikoki tendoi arruntenen antzekoak dira, baina nerbiotze eta odol bustitze txikiagoak dituzte.
Aponeurosiek nagusiki giharrak gorputzeko beste zati batzuetara elkartzeko balio dute, euren artean elkar daitezkeen arren euren zuntzak nahastuz.
Nagusiki abdomenean, esku ahurrean, oin zolan eta bizkarrezurraren lunbar zatian daude.
Lau eratakoak izaten dira aponeurosiak:
* azaleko aponeurosia, larruaren azpian dagoena;
* giharretako aponeurosia, gihar bakoitza inguratu eta gainerakoetatik bereizten duena;
* sarbide aponeurosia, gihar zuntzak bere dituen aponeurosia; eta
* aponeurosi ebatzailea, zenbait atalen zuntzak elkarrengandik bereizten dituena.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q619632
* Multimedia: Aponeurosis / Q619632
# Aracilum

Aracilum edo Aracaeli Antzinako Erromaren garaian baskoien lurraldean izan zen herrixka izan zen. Kokapenaren inguruan eztabaida handia egon da, baina litekeena da Araciel izatea, gaur egungo Corellatik gertu.

## Kokapenaren inguruko eztabaida

Aracilum edo Aracaeli non egon zen eztabaida handia izan da. Egile askok Uharte-Arakilen kokatu dute, ez soilik izenak antza duelako, baizik eta lekua Antoninoren Ibilbidean mansio moduan agertu zelako., Asturica Augusta eta Burdigala artean (hau da, Astorga eta Bordele artean) bazen Mansio Aracaeli izeneko leku bat, Alantonera iritsi aurretik (Atondo). Hala ere, azken ikerketetan arabera, bide garrantzitsu honetan Uharte-Arakilen zegoena ez zen herri edo hiri bat, baizik eta Mansio sinple bat.
Beranduago, Merobaudesek bagaudak garaitu zituenean aipatzen den Aracellinatorum frangit insolentiam Bacaudarum horretako Aracellinatorum ez da Uharte Arakil, kokapena ez delako zuzena. Ziurrenik, Araciel izango litzateke, gaur egungo Corellatik gertu.

## Erreferentziak

* ↑ Agorreta, M. J. P.; Morales, J. R.. (2011). «Término augustal hallado en Lekunberri (Navarra): estudio preliminar» Trabajos de Arqueología Navarra 23: 5-20..
* ↑ Idazle asko. (1990). Araceli. in: Gran Enciclopedia Navarra. 1 Iruñea: Nafarroako Kutxa, 367 or. ISBN 84-87120-02-4..
* 1 2 Agorreta, María Jesús Pérex. (1990). «En torno a la localización de Aracilus (Navarra)» Hispania antiqua (14): 135–138. ISSN 1130-0515. (Noiz kontsultatua: 2020-12-10).
* ↑ Tovar, Antonio. (1989). Iberische Landeskunde. Zweiter Teil. Die Völker und die Städte des antiken Hispanien. , 380-381 or..
* 1 2 Aznar, Rosa María Armendáriz; Pérez, María Rosario Mateo. (2009). «Santa María de Zamartze (Uharte-Arakil). Resultados de la intervención arqueológica» Trabajos de arqueología Navarra (21): 293–317. ISSN 0211-5174. (Noiz kontsultatua: 2020-12-10).

## Ikus, gainera

* Araciel
* Euskal Herria erromatarren garaian
* Zamartze

## Kanpo estekak

* Datuak: Q16516229
# Arad

Arad Errumania mendebaldeko hiri bat da, Arad barrutiko hiriburua, Transilvania eskualdean. Bukarest hiriburutik 563 km-ra dago trenbidez; Hungariako Budapest hiriburutik, 265 km-ra; eta Austriako Viena hiriburutik, 506 km-ra. Mureş ibaiaren eskuineko ertzean dago.
Hiriak erdigunea dauka, eta bost aldiri (bata ibaiaren beste aldean, Aradu Nou edo (Arad Berria). Egituraz eta eraikuntzaz hiri modernoa da, arkitektura-eraikin ederrekin, bai publikoak bai pribatuak. Besteak beste, katedrala dago, ortodoxoen apezpiku-hiria da seminario eta guzti; irakasle-eskola bi daude, eta musika-kontserbatorioa ere bai.
Arad, Austria-Hungariako Inperioaren hasieratik (1000. urtea) harik eta Lehen Mundu Gerraren amaieran 1919. urtean banatu zen arte, Inperioko hiria izan zen. Izan ere, Arad zegoen eskualdea eta Transilvania osoa Errumanian sartu zen orduan.

## Biztanleria

2011. urteko erroldaren arabera, Araden 147.992 biztanle zeuden. Jatorriaren arabera, honela banatzen dira:
* Errumaniarrak: 126.075 (%85,19)
* Hungariarrak: 15.695 (%10,06)
* Ijitoak: 2.535 (%1,71)
* Alemanak: 1.256 (%0,84)
* Beste jatorriren batekoak: 2.116 (%1,22)
Erlijio nagusia ortodoxoa da (%72,7), katolikoak (%12,1) eta beste batzuk ere badaude.

## Klima

Datu klimatikoak (Arad) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 18 | 18 | 26 | 28 | 32 | 34 | 38 | 37 | 36 | 30 | 21 | 17 | 38 |
| Batez besteko tenperatura maximoa (°C) | 1 | 4 | 16 | 21 | 23 | 25 | 30 | 28 | 24 | 17 | 9 | 5 | 15 |
| Batez besteko tenperatura (ºC) | -1 | 1 | 6 | 10 | 16 | 18 | 20 | 20 | 17 | 11 | 5 | 0 | 23 |
| Batez besteko tenperatura minimoa (°C) | -3 | -2 | 1 | 7 | 13 | 15 | 16 | 14 | 11 | 6 | 0 | -2 | 6 |
| Erregistraturiko tenperatura minimoa (°C) | -25 | -21 | -15 | -7 | -1 | 2 | 5 | 4 | 0 | -11 | -12 | -17 | -25 |
| Pilatutako prezipitazioa (mm) | 22.8 | 18.9 | 22.7 | 41.5 | 39.4 | 63.2 | 44.9 | 39.7 | 40.0 | 28.2 | 29.6 | 31.3 | 422.2 |
| Euri egunak (≥ 1 mm) | 11 | 11 | 11 | 10 | 12 | 11 | 9 | 8 | 7 | 9 | 12 | 12 | 123 |
| Eguzki orduak | 62 | 84 | 124 | 150 | 248 | 270 | 279 | 279 | 210 | 155 | 60 | 62 | 1983 |
| Iturria: Weatherbase MSN Weather BBC Weather ||||||||||||||

## Aipagarriak

* San Joan katedral ortodoxoa (1862-1865), estilo barrokokoa.
* Katedral Katolikoa (1902-1904), estilo errenazentistakoa
* Udaletxea (1872-1874), 54 metro alturako dorrearekin
* Palatul Cultural edo Kultura Jauregia (1911-1913): besteak beste, museoaren eta Estatuko Filarmonikaren egoitza da
* Eliza Ebanjeliko Luteranoa edo eliza gorria (1906), estilo neogotikokoa
* Cetatea Aradului zitadela (1762-1783)

## Senidetutako hiriak

* Ingalaterra Kirklees
* Alemania Ditzingen
* Alemania Wurzburg
* Eslovakia Trenčín
* Hungaria Tatabánya
* Serbia Zrenjanin
* Israel Atlit
* Txina Fushun
* Hungaria Gyula
* Hungaria Hódmezővásárhely
* Hungaria Pécs
* Israel Givataym

## Erreferentziak

* ↑ Weatherbase: Historical Weather for Arad, Romania. .
* ↑ MSN Weather Averages for Arad. .
* ↑ BBC Weather Averages for Arad. .

## Kanpo estekak

* Webgunea (errumanieraz)
* Datuak: Q173591
* Multimedia: Arad, Romania / Q173591
# Aradita

Aradita mineral bat da eta zadovite taldearen kidea da.

## Ezaugarriak

Aradita mineralaren formula kimikoa hau da: ${\ce {BaCa6[(SiO4)(VO4)](VO4)2F}}$. Sistema trigonalaren arabera sortzen ditu kristalak.

## Erreferentziak

* 1 2 (Ingelesez) «Aradite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q19799640
# Arador

Arador, Tolkienen legendarium ospetsuan eta Eraztunen Jauna eleberriaren eranskinetan, Iparraldeko Dunedainen hamalaugarren kapitaina da. Argonuiren semea da, eta Eguzkiaren Hirugarren Aroko 2820. urtean jaio zen. Rivendelen hazia izan zen, bere aurreko kapitain guztiak bezala. Bere izena, sindarinezkoa da, eta "errege jauna" bezala itzul daiteke.
Iparraldeko Dunedainen Kapitain bihurtu zen bere aita 2912. urtean hil ondoren. Bere agintaldian, Arnor eta Eskualdea, orko eta mendietako trollen erasoetatik defendatzen jarraitu zuen. Hain zuzen ere, lan horretan hil zen troll baten esku Trollen Basoan, Eguzkiaren Hirugarren Aroko 2930. urtean, 18 urteko agintaldiaren eta 110 urteko bizitzaren ondoren. Bere oinordekoa, bere seme Arathorn II.a izan zen.
# Aradeo

Aradeo Italiako udalerri bat da. Lecceko probintzian kokatuta dago, Apulia eskualdean. 8.847 biztanle ditu, 8,58 kilometro koadroko azaleran banatuta.

## Mugakideak

Aradeok honako udalerri hauekin egiten du muga:
Cutrofiano Galatina Seclì Neviano

## Kanpo estekak

* Datuak: Q52114
* Multimedia: Aradeo / Q52114
# Aracitaba

Aracitaba Brasilgo udalerri bat da, Juiz de Fora estatuan kokatua. 2.049 biztanle ditu 106,608 km²ko eremuan.

## Ikus, gainera

* Juiz de Fora

## Kanpo estekak

* Datuak: Q968231
* Multimedia: Aracitaba / Q968231
# Aracruz

Aracruz Brasilgo udalerri bat da, Espírito Santo estatuan kokatua. 81.832 biztanle ditu 1.423,874 km²ko eremuan.

## Ikus, gainera

* Espírito Santo

## Kanpo estekak

* Datuak: Q1794219
* Multimedia: Aracruz / Q1794219
# Aracoiaba

Aracoiaba Brasilgo udalerri bat da, Ceará estatuan kokatua. 25.553 biztanle ditu 656,597 km²ko eremuan.

## Ikus, gainera

* Ceará

## Kanpo estekak

* Datuak: Q2289917
* Multimedia: Aracoiaba / Q2289917
# Arada

Arada Hondurasko Santa Bárbara departamenduko udalerri bat da. 108 km²ko azalera du eta 2013ko datuen arabera 9037 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q1647003
* Multimedia: Arada, Honduras / Q1647003
# Ancystrocheira

Ancystrocheira Tineidae familiako tximeleta genero bat da. Bere espezie tipoa Ancystrocheira porphyrica da.

## Espezieak

| Espeziea | Irudia | Egoera |
| Ancystrocheira porphyrica | | daturik gabe |

## Kanpo estekak

* Datuak: Q13469500
* Espezieak: Ancystrocheira
# And Now for Something Completely Different

And Now for Something Completely Different (euskaraz Eta Orain Zerbait Guztiz Ezberdina), 1971ko Ian MacNaughton eskoziarrak zuzendutako esketx komedia film bat da. Monty Python's Flying Circus (1969-1974) komedia saioan oinarritua dago. Graham Chapman, John Cleese, Terry Gilliam, Eric Idle, Terry Jones eta Michael Palin aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Umorezko 45 esketxez osatua dago:
* Nola ikustezin izan
* Animazioa: Titulu nagusiak
* Bere sudurrean grabatzailea duen gizona
* Hungariar esaldi zikindun liburuxka
* Animazioa - Eskuen lurraldea
* Bizarmozketa-makina baten suizidioa
* Ezkontz gida aholkularia
* Animazioa - Gurditxo haragijalea
* Animazioa - Daviden hostoa
* Eh? Eh?
* Fruitu frexkoen aurkako autodefentsa
* Kolonelaren oharra
* Infernuko amonatxoak
* Maritxuen koartel-militarra
* Animazioa - Printzea eta orbain beltza
* Kilimanjaro espedizioa
* Neskak bikinian
* Nahi al duzu nire lekura itzuli?
* Intermitentea
* Animazioa - Amerikar defentsa/laguntza
* Animazioa - Inoiz ez nazazu bizirik atzemango, polizia!
* Animazioa - Conrad Poohs eta bere hortz dantzaria
* Sagu musikalak
* Arteetan
* Esnebanatzailea seduzituz
* Munduko txantxarik dibertigarriena
* Animazioa - Emakume adindua autobusaren zain
* Animazioa - Auto hiltzaileak
* Animazioa - Venuz dantzaria
* Loro hila
* Basomutilaren abestia
* Sardezka zikina
* Animazioa- Etenaldi musikala
* Animazioa - Nola eraiki zenbait gauza interesgarri
* Banku apurreta
* Link ibaia
* Jendea eraikin garaietatik eroriz
* Animazioa - Metamorfosia
* Animazioa - Hiru tipo
* Gida aholkulari bokazionala
* Estorsioa
* Pearl Harbourreko gudua
* Etenaldi erromantikoa
* Urteko goi mailako tentela
* Animazioa - Amaierako tituluak

## Aktoreak

Bakoitzak hainbat pertsonaia antzezten ditu:
* Graham Chapman
* John Cleese – Narratzailea
* Terry Gilliam – Animazioak
* Eric Idle
* Terry Jones
* Michael Palin
* Carol Cleveland
* Connie Booth

## Kanpo estekak

* IMDBko fitxa irakurgai (Ingelesez)
* Datuak: Q16403
* Multimedia: And Now for Something Completely Different / Q16403
# And Just Like That...

And Just Like That..., And Just Like That... A New Chapter of Sex and the City ere deitua, estatubatuar telesaila da, Sex and the City telesailaren jarraipena dena.
Hutsune polemikoa izan da Kim Cattrallek interpretaturiko Samantha pertsonaiarena. Aktoreak ez du itzuleran parte hartu, Sarah Jessica Parkerrekin dituen gorabehera pertsonalak tarteko. 30 urtetik 50 izatera igaro dira protagonistak.

## Aktoreak

* Sarah Jessica Parker: Carrie Bradshaw
* Cynthia Nixon: Miranda Hobbes
* Kristin Davis: Charlotte York Goldenblatt
* Mario Cantone: Anthony Marentino
* David Eigenberg: Steve Brady
* Willie Garson: Stanford Blatch
* Evan Handler: Harry Goldenblatt
* Sara Ramirez: Che Diaz
* Chris Noth: Mr. Big/John James Preston

## Erreferentziak

* ↑ «And Just Like That» Berria 2021-12-11 CC BY-SA 4.0 lizentziapean.

## Kanpo estekak

* Datuak: Q107272501
# Anna Morandi Manzolini

Anna Morandi Manzolini (Bologna, 1714ko urtarrilaren 21a - Bologna, 1774ko uztailaren 9a) italiar anatomia-irakaslea eta argizarizko irudi eskultorea izan zen.
Boloniako Unibertsitatean anatomia eskolak emateko baimen berezia jaso zuen, bere senarra zen Giovanni Manzolini, katedraren ardurapean, tuberkulosiak jota gaixotu ondoren; horrela, anatomia irakasle bihurtu zen senarra 1755ean hil zen arte. Giza anatomia xehetasunez kopiatzen zuten argizarizko irudiak egiteko zuen talentuak ilustrazioa Europako gorteetan ezagutzea ekarri zion, eta Errusiako Katalina II.arenean eta beste errege gorte batzuetan parte hartzera gonbidatu zuten.
Manzolinik argizarizko bi irudi ere sortu zituen, gaur egun Bolognako Palazzo Poggin ikusgai daudenak: bata autorretratua da, eta bertan bere burua irudikatzen du giza burmuin bat disekzionatzen; bestea, bere senarra irudikatzen du jarduera berean.

## Erreferentziak

* ↑ (Gaztelaniaz) Stadler, Marta Macho. (2016-01-21). «Anna Morandi Manzolini, profesora de anatomía» Mujeres con ciencia (Noiz kontsultatua: 2023-12-07).
* ↑ Stadler, Marta Macho. (2022-03-03). «Anna Morandi Manzolini, la artista científica que modeló en cera el interior del cuerpo humano» Mujeres con ciencia (Noiz kontsultatua: 2023-12-07).

## Kanpo estekak

* Datuak: Q269701
* Multimedia: Anna Morandi Manzolini / Q269701
# Anna Muradova

Anna Romanovna Muradova (errusieraz: Анна Романовна Мурадова) (Mosku, Errusia, 1972ko abenduaren 12a) errusiar itzultzaile eta idazlea da, bretainieraz idazten duena. Bretainiera ikasi zuenean zenbait errusiar idazleren (Txekhov, Gabriadze, Astafiev, Tendriakov) lan batzuk bretainierara itzuli zituen. Ondoren, eleberriak idazten hasi zen.
1998an Imram saria jaso zuen.

## Lanak
### Itzulpenak

* Revaz Gabriadze. Koutaisi, Hor Yezh argitaletxea, 1994.
* Viktor Astafiev. Ludotchka, Hor Yezh argitaletxea, 1998, ISBN 2-86863-105-3.
* Vladimir Tendriakov. Parania, de Vladimir Tendriakov, Hor Yezh argitaletxea, 1998, ISBN 2-86863-107-X.

### Auteur

* Un dornad kraoñ-kelvez, Hor Yezh argitaletxea, 1998, ISBN 2-86863-109-6.
* Kudennoù an treiñ diwar ar Rusianeg, Hor Yezh argitaletxea, 1999, ISBN 2-86863-116-9.
* Beglaia kniga, Forum argitaletxea, 2005, ISBN 5-8199-0214-9.
* Zemnovodnoie v karmane, Neolit argitaletxea, 2021, ISBN 978-5-6042415-9-2.

## Kanpo estekak

* Datuak: Q2850577
* Multimedia: Anna Mouradova / Q2850577
# Anna Mozhar

Anna Mozhar (1974ko martxoaren 3a) arkularia da. Kazakhstan ordezkatu zuen 1996ko Udako Olinpiar Jokoetan.

## Erreferentziak

* ↑ Anna Mozhar
* ↑ Anna MOZHAR

## Kanpo estekak

* Datuak: Q89122550
# Anna Morris

Anna Morris (Cardiff, Erresuma Batua, 1995eko ekainaren 13a) britainiar txirrindularia da, pistan zein errepidean lehiatzen den kirolaria.
2024ko Parisko Udako Olinpiar Jokoetan parte hartu zuen, eta brontzezko domina lortu zuen taldekako jazarpen proban Elinor Barker, Josie Knight eta Jessica Robertsekin batera.
Bi domina irabazi zituen Pistako Txirrindularitzako Munduko Txapelketan, 2022 eta 2023 urteetan, eta hiru domina Pistako Txirrindularitzako Europako Txapelketan, 2023 eta 2024 urteetan.

## Nazioarteko dominak

Olinpiar Jokoak :
| Urtea | Lekua | Domina | Lehiaketa |
| 2024 | Paris Frantzia | | Taldekako jazarpena |
| Munduko Txapelketa ||||
| Urtea | Lekua | Domina | Lehiaketa |
| 2022 | Saint-Quentin Frantzia | | Taldekako jazarpena |
| 2023 | Glasgow Erresuma Batua | | Taldekako jazarpena |
| Europako Txapelketa ||||
| Urtea | Lekua | Domina | Lehiaketa |
| 2023 | Grenchen Suitza | | Taldekako jazarpena |
| 2024 | Apeldoorn Herbehereak | | Taldekako jazarpena |
| 2024 | Apeldoorn Herbehereak | | Jazarpen indibiduala |

## Erreferentziak

* ↑ «Anna Morris» procyclingstats.com.
* ↑ (Ingelesez) «Olympic Games 2024: Welsh cycling trio complete bronze pursuit» BBC Sport 2024-08-07 (Noiz kontsultatua: 2024-08-22).
* ↑ ISSN https://olympics.com/en/paris-2024/athlete/1912538..
* ↑ (Ingelesez) «Olympic Games 2024: Elinor Barker celebrates medal with son Nico» BBC Sport 2024-08-07 (Noiz kontsultatua: 2024-08-22).
* ↑ «Anna Morris (Track Cycling) : Prize list and results» www.the-sports.org (Noiz kontsultatua: 2024-08-22).

## Kanpo estekak

* Datuak: Q114663477
* Multimedia: Anna Morris / Q114663477
# Anna Moï

Anna Moï, benetako izena TRẦN Thiên Nga (Ho Chi Minh Hiria, Vietnam, 1955eko abuztuaren 1a) frantses idazle eta diseinatzailea da. Egun Frantzia eta Vietnamen artean bizi da.

## Obra motak

Anna Moïk frantsesez idazten du, baina bere narrazio gehienek sorburua dute Vietnamen, hots, bere jaioterrian.
Bere lanak Vietnam garaikideari buruzkoak dira, eta bi motatakoak dira: batzuek egoera latzak eta umoretsuak erakusten dituzte; besteek, berriz, eguneroko elementu ñimiño batetik abiatzen dira eta hortik dimentsio poetiko eta filosofiko bat lortzen dute.
Bere eleberriek, patuak eta igarotze erritoak dituzten gaiek markatuta, hainbat irakurketa maila eskaintzen dituzte, besteak beste, gertaera historikoak, artearen inguruko hausnarketak (laka zeta, eskultura) eta naturaren gurtza, horiek guztiak tartekatzen dira haren obran.
Poliglota izanik, Anna Moïk hitzak material artistikotzat jotzen ditu, eskultorearentzako marmol lehengai den gisa edo margolariarentzako olio-pintura bezala. Anti-konfuzianista, frantsesa hizkuntza aukeratu zuen idazteko, bere adierazpen askatasuna bermatzen duelakoan.
Le Venin du papillon eleberriak Literatura-Mundu Saria irabazi zuen Saint-Maloko Étonnants Voyageurs jaialdian.

## Bibliografia

* L’Écho des rizières.- Nouvelles, La Tour d'Aigues, L'Aube, ( ISBN 978-2-7526-0313-5 ) .
* Parfum de pagode.- Nouvelles, La Tour d'Aigues, L'Aube, ( ISBN 978-2-87678-997-5 ) .
* Riz noir.- Roman, Paris, Gallimard, 2004 eta coll."Folio", 2006an ( ISBN 978-2-07-033305-9 ) .
* Rapaces : Erromatarra, Paris, Gallimard, ( ISBN 978-2-07-077433-3 ) .
* Espéranto, désespéranto : la francophonie sans les Français. Essai..- Paris, Gallimard, 2006, 65 orr. ( ISBN 978-2-07-077952-9 ) .
* Violon : Roman.- Paris, Flammarion, 2006. orr. 203, 21 cm ( ISBN 978-2-08-069032-6 ) .
* L’Année du cochon de feu, Monaco, Éditions du Rocher, 2008; 377 orr., 22 cm ( ISBN 978-2-268-06627-1 ) .
* Nostalgie de la rizière.- Nouvelles, La Tour d'Aigues, L'Aube, 221 or., 17 cm ( ISBN 978-2-8159-0392-9, BNF zk. FRBNF42630630 ) .
* Le Venin du papillon.- Paris, Gallimard, 2017; 295 orr., 21 cm ( ISBN 978-2-07-019784-2 ) .
* Le pays sans nom. Déambulations avec Marguerite Duras-.- Éditions de l'Aube, La Tour d'Aigues 2017
* Douze palais de mémoire.- Paris, Gallimard, 2020

## Erreferentziak

* ↑ (Ingelesez) «Anna Moï» Francophone Metronomes (Noiz kontsultatua: 2020-07-14).
* ↑ (Frantsesez) «MOÏ Anna» www.etonnants-voyageurs.com (Noiz kontsultatua: 2020-07-22).

## Kanpo estekak

* Rosa de Diego Euskal Herriko Unibertsitatean Frantziar Literaturan Katedradunak Anna Moï idazleari egiten dion elkarrizketa Gipuzkoa kulturako Canal Europa webean (kontsulta data 2022-07-24)
* Datuak: Q2850576
* Multimedia: Anna Moi / Q2850576